Langusova ulica 4, 1535 Ljubljana T: 01 478 80 00

 F: 01 478 81 39

 E: gp.mzip@gov.si

 www.mzip.gov.si

Številka: 370-13/2019/80

Datum: 23. 12. 2021

**POROČILO O IZVAJANJU AKCIJSKEGA PROGRAMA ZA ALTERNATIVNA GORIVA V PROMETU V LETU 2020**

**KAZALO VSEBINE**

UVOD 3

1. FINANČNE SPODBUDE ZA RAZVOJ TRGA ALTERNATIVNIH GORIV V PROMETU – OBJAVLJENI JAVNI POZIVI V LETU 2020 4

1.1 Nepovratne finančne spodbude za vozila občanom in pravnim osebam v okviru javnih pozivov na podlagi 317. člena EZ-1 4

1.2 Povratne finančne spodbude (krediti) občanom in podjetjem v okviru javnih pozivov iz namenskega premoženja Eko sklada 5

1.3 Pregled finančnih spodbud v povezavi z ukrepi Akcijskega programa za alternativna goriva v prometu 7

2. PREGLED REALIZIRANIH UKREPOV IN IZPLAČIL V LETU 2020 8

2.1 Izvajanje ukrepov skladno z NEPN 10

3. UKREPI NA PODROČJU NORMATIVNIH UREDITEV 11

4. AKTIVNOSTI MINISTRSTVA ZA INFRASTRUKTURO POVEZANE Z IZVAJANJEM AKCIJSKEGA PROGRAMA 12

5. OVIRE IN ZAMUDE PRI IZVAJANJU AKCIJSKEGA PROGRAMA TER UKREPI ZA ODPRAVO LE-TEH 14

6. PREGLED DOSEGANJA CILJEV STRATEGIJE 15

# UVOD

V Uradnem listu EU je bila 22. oktobra 2014 objavljena Direktiva 2014/94/EU Evropskega parlamenta in Sveta o vzpostavitvi infrastrukture za alternativna goriva. Za alternativna goriva se po tej direktivi štejejo električna energija, zemeljski plin (utekočinjen naftni plin – UNP, stisnjen zemeljski plin – SZP in utekočinjen zemeljski plin – UZP), biometan, biogoriva, sintetična in parafinska goriva ter vodik (H2).

Direktiva v členu 3 državam članicam EU nalaga, da morajo do 18. novembra 2016 sprejeti »nacionalni okvir politike za razvoj trga v zvezi z alternativnimi gorivi v prometnem sektorju ter za vzpostavitev ustrezne infrastrukture«. Ta del direktive se je prenesel v slovenski pravni red s Strategijo na področju razvoja trga za vzpostavitev ustrezne infrastrukture v zvezi z alternativnimi gorivi v prometnem sektorju v Republiki Sloveniji (v nadaljevanju Strategija). Strategijo je Vlada Republike Slovenije sprejela 12. oktobra 2017 in hkrati sprejela sklep, da na njeni podlagi Ministrstvo za infrastrukturo (v nadaljevanju MzI) pripravi Akcijski program za alternativna goriva v prometu (v nadaljevanju Akcijski program).

Akcijski program poleg ukrepov iz Strategije upošteva tudi ukrepe "Strategije razvoja prometa v Republiki Sloveniji do leta 2030". Pri pripravi akcijskega programa so bili upoštevani ukrepi iz "Resolucije o nacionalnem programu razvoja prometa v Republiki Sloveniji do leta 2030". Ukrepi zahtevajo spodbujanje rabe ekoloških vozil, izgradnjo omrežja za polnilne postaje in izpolnitev zahtev iz Direktive 2014/94/EU. Dne 6. 6. 2019, je Vlada Republike Slovenije potrdila Akcijski program za alternativna goriva v prometu in hkrati sprejela sklep, da Ministrstvo za infrastrukturo o vsakoletnem spremljanju izvajanja Akcijskega programa v prometu do 30. 4. poroča Vladi Republike Slovenije.

Za izvajanje ukrepov akcijskega programa pa je predvideno, **da se za vsako leto pripravita pregled izvedenih ukrepov in njihova posodobitev za naslednje dveletno obdobje**, ki bo upoštevala spremembe na trgu in spremenjene pogoje.

MzI je, po medresorskem usklajevanju, pripravilo končno poročilo o izvajanju Akcijskega programa v letu 2020 ter noveliran Akcijski program za leti 2022 in 2023. Poročilo zajema pregled izvedenih ukrepov v letu 2020 skladno z Akcijskim programom, izvedbo drugih aktivnosti ministrstva potrebnih za doseganje ciljev Strategije, opis težav, ki zavirajo implementacijo ukrepov ter pregled doseganja ciljev Strategije.

#

# 1. FINANČNE SPODBUDE ZA RAZVOJ TRGA ALTERNATIVNIH GORIV V PROMETU – OBJAVLJENI JAVNI POZIVI V LETU 2020

V letu 2020 je bilo skupno pripravljenih in javno objavljenih **7 javnih pozivov** za občane in pravne osebe za pridobitev spodbud za naložbe v okolju prijazna vozila in polnilno infrastrukturo kot izhaja iz Strategije na področju razvoja trga za vzpostavitev ustrezne infrastrukture v zvezi z alternativnimi gorivi v prometnem sektorju v Republiki Sloveniji ter Akcijskega programa za alternativna goriva v prometu. Na javnih pozivih je bilo možno pridobiti tako nepovratna finančna sredstva (sofinanciranje) kot povratna finančna sredstva (ugodni krediti) ali kombinacijo obeh.

Javne pozive je vodil Eko sklad, Slovenski okoljski javni sklad. Finančne spodbude so se zagotavljale iz dveh virov:

* v skladu s prvim odstavkom 317. člena EZ-1 iz prispevkov na rabo energije za povečanje energetske učinkovitosti, ki bremeni daljinsko toploto, električno energijo ter trdna, tekoča in plinasta goriva,
* sredstva za kredite iz namenskega premoženja Eko sklada na podlagi prvega in drugega odstavka 146.c člena Zakona o varstvu okolja (ZVO-1).

**KRATEK POVZETEK JAVNIH POZIVOV**

## 1.1 Nepovratne finančne spodbude za vozila občanom in pravnim osebam v okviru javnih pozivov na podlagi 317. člena EZ-1

13. 3. 2020 sta bila v Uradnem listu RS objavljena dva javna poziva:

|  |
| --- |
| * Javni poziv za nepovratne finančne spodbude **občanom** za električna vozila (**79SUB-EVOB20).** Skupna višina sredstev po tem javnem pozivu je znašala **3.000.000 EUR.**
* Javni poziv za nepovratne finančne spodbude **pravnim osebam** za električna vozila (**80-EVPO20**). Skupna višina sredstev po tem javnem pozivu je znašala **2.500.0000 EUR**.
 |

Predmet obeh javnih pozivov so bile nepovratne finančne spodbude za naložbe v nakup ali predelavo okolju prijaznejših vozil za cestni promet. Višina nepovratne finančne spodbude glede na kategorijo vozil:

* 6.500 EUR za nakup novega/testnega električnega vozila brez emisij CO2 in za vozilo, predelano na električni pogon, kategorije M1;
* 4.500 EUR za nakup novega/testnega električnega vozila brez emisij CO2 in za vozilo, predelano na električni pogon, kategorije N1;
* 2.000 EUR za nakup novega/testnega električnega vozila brez emisij CO2 in za vozilo, predelano na električni pogon, kategorije L7e;
* 1.500 EUR za nakup novega električnega vozila brez emisij CO2 ali za vozilo, predelano na električni pogon, kategorije L6e;
* 1000 EUR za nakup novega električnega vozila brez emisij CO2 kategorije L3e ali L4e ali L5e;
* 500 EUR za nakup novega električnega vozila brez emisij CO2 kategorije L1e-B ali L2e.

Nepovratna finančna spodbuda ni smela preseči 50 % vrednosti priznanih stroškov naložbe.

11. 12. 2020 sta bila v Uradnem listu RS objavljena dva javna poziva:

|  |
| --- |
| * Javni poziv za nepovratne finančne spodbude **občanom** za električna vozila **(84SUB-EVOB20).** Skupna višina sredstev po tem javnem pozivu je znašala **2.500.000 EUR.**
* Javni poziv za nepovratne finančne spodbude **pravnim osebam** za nova električna vozila **(85SUB-EVPO20).** Skupna višina sredstev po tem javnem pozivu je znašala **2.500.0000 EUR**.
 |

Predmet obeh javnih pozivov so bile nepovratne finančne spodbude za naložbe v nakup ali predelavo okolju prijaznejših vozil za cestni promet. Višina nepovratne finančne spodbude glede na kategorijo vozil:

* 4.500 EUR za nakup novega električnega vozila brez emisij CO2 na izpustu ali za vozilo, predelano na električni pogon, kategorije M1;
* 3.500 EUR za nakup novega električnega vozila brez emisij CO2 na izpustu ali za vozilo, predelano na električni pogon, kategorije N1;
* 1.500 EUR za nakup novega električnega vozila brez emisij CO2 na izpustu ali za vozilo, predelano na električni pogon, kategorije L7e;
* 1000 EUR za nakup novega električnega vozila brez emisij CO2 na izpustu ali za vozilo, predelano na električni pogon, kategorije L6e;
* 750 EUR za nakup novega električnega vozila brez emisij CO2 na izpustu kategorije L3e ali L4e ali L5e;
* 500 EUR za nakup novega električnega vozila brez emisij CO2 na izpustu kategorije L2e;
* 300 EUR za nakup novega električnega vozila brez emisij CO2 na izpustu kategorije L1e-B.

Nepovratna finančna spodbuda ne sme preseči 20 % vrednosti upravičenih stroškov naložbe.

## 1.2 Povratne finančne spodbude (krediti) občanom in podjetjem v okviru javnih pozivov iz namenskega premoženja Eko sklada

13. 3. 2020 je bil v Uradnem listu RS objavljen javni poziv:

|  |
| --- |
| * Javni poziv za **povratne** finančne spodbude **pravnim osebam** za električna vozila (**80-EVPO20**). Skupna višina sredstev za **kredite** po tem javnem pozivu je znašala **4.000.0000 EUR**.
 |

**Višina kredita in pogoji dodeljevanja**

Višina posameznega kredita je omejena na najnižji znesek kredita, ki znaša 25.000 EUR, in najvišji znesek kredita, ki znaša 2 milijona EUR. Skupna zadolženost upravičene osebe pri Eko skladu ne sme preseči 10 milijonov EUR. Kredit se odobri v deležu (v odstotku) od vrednosti priznanih stroškov naložbe, tako da vsota nepovratnih sredstev in kredita ne presega priznanih stroškov naložbe. Najnižja letna obrestna mera za kredite, dodeljene po tem javnem pozivu, je trimesečni EURIBOR + 1,3 %. Če je EURIBOR določen kot negativno število (negativna obrestna mera), se takšen negativni EURIBOR ne upošteva pri določitvi višine obrestne mere za ta kredit in se šteje, da je EURIBOR enak nič vse dokler EURIBOR ni določen kot pozitivno število (pozitivna obrestna mera).

2. 10. 2020 je bil v Uradnem listu RS objavljen javni poziv:

|  |
| --- |
| * Javni poziv za **kreditiranje okoljskih naložb (64PO20).** Skupna višina sredstev za **kredite** po tem javnem pozivu je znašala **10.000.0000 EUR**.
 |

Predmet javnega poziva so bili tudi krediti za vozila na alternativni pogon.

**A) Zmanjšanje emisij toplogrednih plinov za namene:**

4) nakup rabljenih vozil na električni pogon za cestni promet,

5) nakup vozil na hibridni pogon (kombinacija motorja z notranjim izgorevanjem in enega ali več elektromotorjev) za cestni promet, pri katerih emisije CO2 v kombiniranem načinu vožnje, po podatkih proizvajalca, ne presegajo 85 g/km.

**B) Zmanjšanje onesnaževanja zraka (razen zmanjšanja emisij toplogrednih plinov) za naslednje namene:**

4) nakup novih vozil za cestni promet s pogonom na plin, ki niso namenjena komercialnemu prevozu tovora (vendar ne podjetjem, ki opravljajo komercialni cestni tovorni prevoz),

5) nakup novih vozil za prevoz potnikov v mestnem prometu.

**C) Gospodarjenje z odpadki za naslednje namene:**1) nakup novih vozil z nadgradnjo ali delovnih strojev na hibridni, električni ali plinski pogon oziroma imajo vgrajen EURO 6 motor in se lahko uporabljajo izključno za zbiranje ali obdelavo odpadkov.

**Pogoji kreditiranja in dodeljevanja kreditov**

Najnižja letna obrestna mera za kredite po tem pozivu je vezana na trimesečni EURIBOR, s pribitkom v višini najmanj 1,3 %. Če je EURIBOR določen kot negativno število (negativna obrestna mera), se takšen negativni EURIBOR ne upošteva pri določitvi višine obrestne mere za ta kredit in se šteje, da je EURIBOR enak nič vse dokler EURIBOR ni določen kot pozitivno število (pozitivna obrestna mera). Odplačilna doba je krajša ali enaka dobi vračila naložbe, ki je izkazana v vlogi za kredit. V nobenem primeru ne more presegati 15 let z vključenim moratorijem. Moratorij na odplačilo glavnice je lahko največ eno leto.

Višina posameznega kredita je omejena na najnižji znesek kredita, ki znaša 25.000 EUR, in najvišji znesek kredita, ki znaša 2 milijona EUR. Skupna zadolženost kreditojemalca pri Eko skladu ne sme preseči 10 milijonov EUR. Kredit se odobri v deležu (v odstotku) od vrednosti priznanih stroškov naložbe. Najvišji delež kredita je 85 % priznanih stroškov naložbe.

11. 12. 2020 je bil v Uradnem listu RS objavljen javni poziv:

|  |
| --- |
| * Javni poziv za **kreditiranje okoljskih naložb (66PO21).** Skupna višina sredstev za **kredite** po tem javnem pozivu znaša **10.000.0000 EUR**.
 |

Predmet javnega poziva so tudi krediti za vozila na alternativni pogon in postavitev polnilne infrastrukture.

**A) Zmanjšanje emisij toplogrednih plinov za namene:**

5) nakup vozil na električni pogon za cestni promet,

6) nakup vozil na hibridni pogon (kombinacija motorja z notranjim izgorevanjem in enega ali več elektromotorjev) za cestni promet, pri katerih emisije CO2 v kombiniranem načinu vožnje, po podatkih proizvajalca, ne presegajo 85 g/km (po NEDC) za rabljena vozila, prvič registrirana pred 2021, in 104 g/km (po WLTP) za vozila, prvič registrirana od 1. 1. 2021.

**B) Zmanjšanje onesnaževanja zraka (razen zmanjšanja emisij toplogrednih plinov) za naslednje namene:**

2) nakup novih vozil za cestni promet s pogonom na plin, ki niso namenjena komercialnemu prev4) nakup novih vozil za cestni promet s pogonom na plin (CNG, LPG, vodik,…), ki niso namenjena komercialnemu prevozu tovora (vendar ne podjetjem, ki opravljajo komercialni cestni tovorni prevoz),

4) nakup novih vozil za cestni promet s pogonom na plin (CNG, LPG, vodik,…), ki niso namenjena komercialnemu prevozu tovora (vendar ne podjetjem, ki opravljajo komercialni cestni tovorni prevoz),

5) nakup novih vozil za prevoz potnikov v mestnem prometu,

6) postavitev kolesarnic, polnilnih postaj za polnjenje električnih baterijskih vozil, vozil na stisnjen zemeljski plin, bioplin, vodik.

**C) Gospodarjenje z odpadki za naslednje namene:**1) nakup novih vozil z nadgradnjo ali delovnih strojev na hibridni, električni ali plinski pogon oziroma imajo vgrajen EURO 6 motor in se lahko uporabljajo izključno za zbiranje ali obdelavo odpadkov.

**Pogoji kreditiranja in dodeljevanja kreditov**

Najnižja letna obrestna mera za kredite po tem pozivu je vezana na trimesečni EURIBOR, s pribitkom v višini najmanj 1,3 %. Če je EURIBOR določen kot negativno število (negativna obrestna mera), se takšen negativni EURIBOR ne upošteva pri določitvi višine obrestne mere za ta kredit in se šteje, da je EURIBOR enak nič vse dokler EURIBOR ni določen kot pozitivno število (pozitivna obrestna mera). Odplačilna doba je krajša ali enaka dobi vračila naložbe, ki je izkazana v vlogi za kredit. V nobenem primeru ne more presegati 15 let z vključenim moratorijem. Moratorij na odplačilo glavnice je lahko največ eno leto.

Višina posameznega kredita je omejena na najnižji znesek kredita, ki znaša 25.000 EUR, in najvišji znesek kredita, ki znaša 2 milijona EUR. Skupna zadolženost kreditojemalca pri Eko skladu ne sme preseči 10 milijonov EUR. Kredit se odobri v deležu (v odstotku) od vrednosti priznanih stroškov naložbe. Najvišji delež kredita je 85 % priznanih stroškov naložbe.

## 1.3 Pregled finančnih spodbud v povezavi z ukrepi Akcijskega programa za alternativna goriva v prometu

Podana je preglednica vseh javnih pozivov v letu 2020 ter navezava na ukrepe kot izhajajo iz akcijskega načrta za alternativna goriva v prometu.

Preglednica finančnih spodbud glede na ukrepe Akcijskega programa za alternativna goriva v prometu

|  |  |  |  |  |  |
| --- | --- | --- | --- | --- | --- |
| **Javni poziv – šifra poziva** | **Višina vseh razpisanih sredstev v EUR\*** | **Vrsta spodbude – povratna/nepovratna** | **Upravičenci** | **Predmet financiranja** | **Prispevek k izvajanju ukrepa v akcijskem načrtu – šifra ukrepa\*\*** |
| 79SUB-EVOB20 | 3.000.000 | nepovratna | občani | Električna vozila | E1 |
| 80-EVPO20 | 2.500.000 | nepovratna | pravne osebe | Električna vozila | E1 |
| 84SUB-EVOB20 | 2.500.000 | nepovratna | občani | Električna vozila | E1 |
| 85SUB-EVPO20 | 2.500.000 | nepovratna | pravne osebe | Električna vozila | E1 |
| 80-EVPO20 | 4.000.000 | povratna | pravne osebe | Električna vozila | E2 |
| 64PO20 | 10.000.000 | povratna | pravne osebe | Električna vozila, vozila na plin | E2, E5, SZP2.1, UZP1.1 |
| 66PO21 | 10.000.000 | povratna | pravne osebe | Električna vozila, vozila na plin, polnilna infrastruktura | E12, V2, V1, E2, E5, SZP2.1, UZP1.1 |

*\* Višina vseh razpisanih sredstev - vsebuje tudi druge ukrepe, ki niso del akcijskega načrta za alternativna goriva v prometu. \*\* Kot izhaja iz potrjenega Akcijskega programa za leto 2020*

# 2. PREGLED REALIZIRANIH UKREPOV IN IZPLAČIL V LETU 2020

Kot izhaja is spodnje preglednice je bilo v letu 2020 za ukrepe spodbujanja alternativnih goriv v prometu skupaj izplačanih 14.881.471,00 EUR. Vsa sredstva se nanašajo na ukrepe za spodbujanje elektromobilnosti.

Za spodbujanje uporabe plina (SZP, UZP) ter tehnologij gorivnih celic in vodika v letu 2020 ni bilo izplačanih sredstev v okviru izvajanja Akcijskega programa za alternativna goriva v prometu. Prav tako se v letu 2020 skupno javno naročilo Vlade RS za nakup vozil ni izvedlo, saj je bil s sklepom Vlade RS postopek ustavljen.

V letu 2020 je bilo iz sredstev Eko sklada izplačanih še skupno 4.735.504 EUR kreditov za 238 hibridnih vozil. Kazalnik ni del Akcijskega načrta, saj so med vozili poleg priključnih hibridov zajeta tudi ostala hibridna vozila.



*Vir: Podatki o izplačilih v letu 2020 Eko sklada ter Sklada za podnebne spremembe (prejeti podatki Eko sklada, januar 2021), realizacija proračuna 2020 (postavke MzI)*



## 2.1 Izvajanje ukrepov skladno z NEPN

Vlada Republike Slovenije je 27. februarja 2020 sprejela celoviti nacionalni energetski in podnebni načrt Republike Slovenije (NEPN), ki je bil tudi predložen Evropski komisiji, skladno z Uredbo EU 2018/1999 o upravljanju energetske unije in podnebnih ukrepov. Akcijski program vključuje tudi ukrepe in cilje iz NEPN, vendar bo v letu 2021 potrebna podrobna revizija programa in uskladitev ciljev Strategije z NEPN. Preglednica prikazuje izvajanje ukrepov NEPN v povezavi z Akcijskim programom v letu 2020.

|  |  |  |
| --- | --- | --- |
| **Ukrepi NEPN s cilji v 2020** | **Navezava na Akcijski načrt za AG v prometu** | **Izvedba v letu 2020 (DA/NE/opomba)** |
| Postopno letno zniževati spodbude za vozila (2020–2025) in določiti zgornjo višino vrednosti vozila za upravičenost do spodbude, spodbude za hitrejši nakup in večji učinek instrumenta [v letu 2020]. (Preglednica 30: Pregled obstoječih instrumentov trajnostnega prometa – splošni ukrepi) | E1 | DA. Spodbude so se v letu 2020 v okviru ukrepa E1 dvakrat znižale kot je razvidno iz opisa finančnih spodbud v poglavju 1.1. |
| Spodbude elektrifikaciji voznega parka v mestih (JPP – avtobusi, taksiji) [2020]. (Preglednica 30: Pregled obstoječih instrumentov trajnostnega prometa – splošni ukrepi) | E5 | Delno izveden. V letu 2020 so bili iz sredstev Sklada za podnebne spremembe (SPS) sofinancirani trije avtobusi kot izhaja iz preglednice realiziranih ukrepov v poglavju 2. Predviden javni poziv za leto 2020 za nakup vozil za potnike iz SPS v višini 10 mio ni bil izveden. Iz sredstev Eko sklada je bilo v letu 2020 možno pridobite ugodne kredite za nakup vozil za potnike. |
| Izvesti demonstracijski projekt oziroma več projektov za postavitev polnilne infrastrukture za stanovalce večstanovanjskih stavb [v letu 2020] (Preglednica 30: Pregled obstoječih instrumentov trajnostnega prometa – splošni ukrepi). | E11 | NE. Ukrep v letu 2020 ni bil izveden, pravna podlaga za priglasitev sheme državne pomoči ni urejena. |
| Spremeniti in dopolniti Zakon o davku na motorna vozila, potrebni sta njegova posodobitev za bolj progresivno lestvico za stopnje obdavčitve glede na emisije CO2 in uvedba progresivnosti tudi pri letni dajatvi za uporabo vozil v cestnem prometu [v letu 2020]. (Preglednica 32: Pregled obstoječih instrumentov spodbujanja trajnostnega železniškega in tovornega prometa) | SZP6, UZP8 | Delno izveden. Spremenil se je zakon o davku na motorna vozila kot predlagano v NEPN. Vezano na letno dajatev za uporabo vozil v cestnem prometu v letu 2020 ukrep ni bil izveden. |

# 3. UKREPI NA PODROČJU NORMATIVNIH UREDITEV

V letu 2020 so bili izvedeni sledeči ukrepi vezani na normativne ureditve:

|  |
| --- |
| * Prenova Zakona o davku na motorna vozila (ZDMV-1), Zakon o davku na motorna vozila (Uradni list RS, št. 200/20).
 |

Cilj prenovljenega Zakona o davku na motorna vozila je pospešitev in avtomatizacija odmere DMV. Prenovljen Zakon o davku na motorna vozila veže višino zneska davka izključno na okoljske kriterije, s čimer bo prispeval k prehodu na čistejša vozila. S tem sta se delno realizirala ukrepa **SZP6** in **UZP8** iz Akcijskega programa.

|  |
| --- |
| * Izvajanje Zakona o dohodnini (ZDoh-2), Zakon o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16, 69/17, 21/19, 28/19 in 66/19)
 |

Od 1. januarja 2020 je v uporabi spremenjen Zakon o dohodnini (ZDoh-2), ki v 43. členu (odstavek 2a) določa, če delodajalec zagotovi delojemalcu osebno motorno vozilo na električni pogon za privatne namene, se ne glede na dejansko uporabo vozila za privatne namene in ne glede na način, kako je delodajalec pridobil vozilo, v davčno osnovo delojemalca všteva 0,3% nabavne vrednosti vozila mesečno, za vsak začeti koledarski mesec uporabe vozila, če vrednost ob pridobitvi vozila, vključno z davkom na dodano vrednost, ne presega 60.000 eurov, sicer se od presežnega dela nabavne vrednosti boniteta obračuna kot za ostala vozila, tj. 1,5 % nabavne vrednosti vozila mesečno. S tem se je izvajal ukrep **E6** iz Akcijskega programa.

|  |
| --- |
| * Zakon o spremembah in dopolnitvah Zakona o cestninjenju – ZCestn-B (Uradni list RS, št. 158/20 z dne 2. 11. 2020)
 |

Zaradi zasledovanja okoljskih oziroma trajnostnih ciljev prometne politike se je za plinska in električna vozila, katerih največja dovoljena masa presega 3.500 kg, v letu 2020 uvedlo znižano cestnino, in sicer na način, da se jih je uvrstilo v isti razred kot najčistejša vozila emisijskega razreda EURO EEV in EURO VI. Z ukrepom se želi spodbuditi razvoj in implementacijo sodobnejših oziroma čistejših tehnologij pogonskih agregatov tovornih vozil, prav tako se s tem spodbuja predelavo vozil na plinski pogon. Podoben sistem uvrstitve tovrstnih vozil ima v veljavi tudi sosednja Republika Avstrija, ki je z vidika okoljske osveščenosti in ukrepanja med vodilnimi državami EU. Podobne olajšave pri plačilu cestnine za tovorna vozila na plinski pogon ima tudi Republika Nemčija, ki je njihovo shemo olajšav nedavno podaljšala do leta 2023. S tem sta se realizirala ukrepa **SZP7** in **UZP9** iz Akcijskega programa.

|  |
| --- |
| * Pravilnik o spremembah in dopolnitvah Pravilnika o prometni signalizaciji in prometni opremi na cestah (Uradni list RS, št. 63/19 z dne 21. 10. 2019)\*
 |

\*Ukrep je bil izveden že v letu 2019.

Parkirna politika električnih vozil je že ustrezno urejena v veljavnem Pravilniku o prometni signalizaciji in prometni opremi na cestah, tako da je ukrep **E9** že izveden.

#

# 4. AKTIVNOSTI MINISTRSTVA ZA INFRASTRUKTURO POVEZANE Z IZVAJANJEM AKCIJSKEGA PROGRAMA

Ministrstvo za infrastrukturo kot vsebinsko pristojni resor za področje prometa, energije in infrastrukture pripravlja Akcijski program ter redno spremlja dogajanje na področju razvoja trga z alternativnimi gorivi doma in v tujini ter oblikuje ustrezne politike ter predlaga normativne ureditve.

|  |
| --- |
| * Izvajanje projekta »Tehnična podpora za pripravo strokovnih podlag za zakon o alternativnih gorivih v prometnem sektorju ter za vzpostavitev ustrezne infrastrukture v Republiki Sloveniji« **(ukrep E14.1)**
 |

Projekt se je pričel izvajati v septembru 2020 in bo trajal dve leti. Namen projekta je priprava strokovnih izhodišč za normativne ureditve na področju alternativnih goriv v prometu, ki bodo podlaga za pripravo področnega zakona. Del projektne naloge je tudi revizija Strategije. Projekt bodo izvajali zunanji strokovnjaki, ki jih bo izbrala Evropska komisija in zaposleni na Ministrstvu za infrastrukturo.

|  |
| --- |
| * Vzpostavitev evidence polnilnih postaj z vsemi podatki o njihovih tehničnih značilnostih, delovanju in njihova javna dostopnost – projekt IDACS (**ukrep E19**)
 |

Projekt IDACS (ID and Data Collection for Sustainable Fuels in Europe) je PSA programa IPE (CEF). Deležnikom je bil predstavljen na poslovnem dogodku, ki smo ga v živo izvedli v mesecu februarju 2020. V času od marca do junija 2020 smo identificirali vse upravljalce e-polnilne infrastrukture in ponudnike storitev e-polnjenja ter evidentirali obstoječo javno mrežo e-polnilne infrastrukture. V mesecu juliju 2020 je bila s sklepom ministra ustanovljena Delovna skupina IDACS, ki bo do sprejetja zakonskih podlag na področju alternativnih goriv v prometu izvajala tudi funkcijo Registrske pisarne za ID kode. V mesecih od septembra do novembra 2020 je bila pripravljena projektna naloga in ostala razpisna dokumentacija za izvedbo JN za vzpostavitev IT sistema, ki bo vseboval računalniško aplikacijo za "online" izvedbo dodelitve in registracije ID kod na področju AG v prometu, vzpostavil nacionalni register ID kod ter vzpostavil nacionalno dostopno točko s celovitimi statičnimi in dinamičnimi podatki o polnilnih/oskrbovalnih mestih za AG v prometu. JN je bilo objavljeno dne 19. novembra 2020, odpiranje ponudb pa je potekalo 23. decembra 2020. Z izbranim izvajalcem za izvedbo JN je bila podpisana pogodba v februarju 2021.

|  |
| --- |
| * Spremljanje projektov s področja alternativnih goriv v prometu
 |

MZI ima pri projektih EU programa Instrument za povezovanje Evrope (IPE) vlogo nacionalnega koordinatorja za področje prometa in energije. V letu 2020 je spremljalo naslednje EU projekte:

1. URBAN-E.

Konzorcij projekta sestavlja 9 partnerjev, pravnih subjektov iz Slovenije, Slovaške in Hrvaške, vodilni partner je podjetje Petrol d.d., Slovenija. Projekt URBAN-E združuje dva segmenta mobilnosti, in sicer infrastrukturo za polnjenje e-vozil in razvoj storitev mobilnosti, ki temeljijo na e-mobilnosti. Pri storitvah mobilnosti so pri projektu URBAN-E vključeni e-prevozi na poziv, torej tudi e-taxi in e-shuttel ter vzpostavitev intermodalne tržnice prevoznih storitev. V času trajanja projekta, od 1. oktobra 2017 do 30. 6. 2022 (izvedba projekta se je podaljšala za 1,5 leta) bo v Sloveniji Mestna občina Ljubljana v sodelovanju s podjetjem Petrol d.d. postavila potrebno e-polnilno infrastrukturo za razvoj alternativnih oblik mobilnosti z uporabo e-vozil. V Ljubljani je bilo do 31. 12. 2020 vzpostavljenih in operativnih 21 AC e-polnilnih postaj, dodatnih 20 e-polnilnih postaj je vzpostavljenih in čaka na priklop na omrežje. Vzpostavljene in operativne so 4 DC e-polnilne postaje, dodatna 1 e-polnilna postaja čaka na priklop.

2. NEXT-E

Konzorcij projekta sestavlja 16 partnerjev, pravnih subjektov iz Hrvaške, Češke, Madžarske, Romunije, Slovaške in Slovenije. Vodilni partner je Zapadoslovenska energetika, a.s., Slovaška). Trajanja projekta je bilo opredeljeno za obdobje od 1. 3. 2017 do 31. 12. 2020, v letu 2020 pa je bilo obdobje z amandmajem podaljšano do 31. 12. 2021. V okviru projekta NEXT-E je poudarek na e-polnilni infrastrukturi v 6 kohezijskih državah, primarno na TEN-T jedrnem omrežju. Postavljeno bo 222 hitrih e-polnilnih točk z močjo 50 kW, ki bodo na voljo v okviru vsaj 200 e-polnilnih postaj. Dodatno bo postavljeno 30 ultra hitrih e-polnilnih postaj z močjo med 150 in 350 kW na posamezno e-polnilno točko. Od skupaj predvidenih 222 hitrih e-polnilnih mest, jih je bilo do konca leta 2020 vzpostavljenih 192 (86,49 %), preostanek bo vzpostavljen do konca julija 2021. Slovenska partnerja sta v letu 2020 skupaj vzpostavila 18 e-polnilnih mest, vsak 9. V letu 2020 je bilo od skupno predvidenih 30 ultra hitrih e-polnilnih postaj, vzpostavljenih 24 (80%), vsaka med njimi pa ima najmanj 1 e-polnilno mesto. V RS je bila v letu 2020 s strani MOL Slovenija d.o.o. vzpostavljena 1 ultra hitra e-polnilna postaja, družba Petrol d.d. bo dodatne 3 ultra hitre e-polnilne postaje vzpostavila v Q1 2021.

3. MULTI-E

Konzorcij projekta sestavlja 6 partnerjev, pravnih subjektov iz Slovenije in Slovaške. Vodilni partner je podjetje Petrol d.d., Slovenija. Trajanja projekta pa je opredeljeno za obdobje od 1. 5. 2018 do 31. 12. 2023. Cilj projekta MULTI-e je vzpostavitev mreže oskrbovalnih točk za stisnjen zemeljski plin (CNG), mreže e-polnilnih točk visoke moči in e-polnilnih baz (središč), avtobusne povezave med Celjem, Ljubljano in Postojno z električnimi avtobusi ter multimodalnimi sistemi v Ljubljani, Celju in Kopru. Do konca leta 2020 je bila e-polnilna infrastruktura vzpostavljena na 7 lokacijah – na vsaki lokaciji sta na voljo 2 AC običajni e-polnilni mesti. V vzporedno za druge lokacije potekajo postopki priprave dokumentacij in pridobivanje dovoljenj za vzpostavljanje običajne e-polnilne infrastrukture na lokacijah 3 držav – RS, Hrvaške in Italije. Hitra e-polnilna infrastruktura se bo vzpostavljala na lokacijah družbe Petrol. Vzpostavlja se mreža oskrbovalne infrastrukture za CNG na 15 lokacijah podjetja Petrol, 5 od teh lokacij je že potrjenih. Na 3 lokacijah se bo dodatna vzpostavila tudi e-polnilna infrastruktura. Skupaj se bo v RS vzpostavilo 13 oskrbovalnih mest za CNG.

4. SiLNGt

Konzorcij projekta sestavljata 2 partnerja, pravna subjekta iz Slovenije in Hrvaške. Vodilni partner je podjetje Butan Plin d.d., Slovenija. Trajanja projekta je bilo opredeljeno za obdobje od 1. 10. 2016 do 20. 4. 2020, vendar je bilo z amandmajem k Sporazumu podaljšano do 31. 12. 2021. Cilj projekta SiLNGT je uvajanje novih tehnologij in inovacij v načinih prevoza, s poudarkom na dekarbonizaciji, varnosti in inovativnih tehnologijah. V ta namen bosta v Sloveniji zgrajeni 2 modelni polnilnici za utekočinjeni zemeljski plin (LNG). Razvit bo nov poslovni modeli, ki bo spodbujal bodoče uporabnike, da sprejmejo LNG kot gorivo. Dne 22. 12. 2020 je bilo izdano gradbeno dovoljenje za izgradnjo druge oskrbovalne postaje v Ljubljani na Letališki cesti (prva oskrbovalna postaja za LNG je bila v RS vzpostavljena v Sežani leta 2017). Po terminskem načrtu naj bi bila oskrbovalna postaja z LNG v Ljubljani polno operativna do konca leta 2021. V letu 2020 je podjetje Butan Plin d.d. Slovenija spremljalo delovanja LNG oskrbovalne postaje v Sežani in izvedlo tehnične analize delovanja. Izsledki so bili uporabljeni za iskanje inovativnih rešitev, ki bodo omogočale boljše delovanje oskrbovalnih postaj in bodo uvedene v letu 2021.

V letu 2020 je bila s strani Ministrstva za infrastrukturo podana pobuda za ustanovitev medresorske delovne skupine za pripravo in spremljanje Akcijskega programa ter pripravljeno vladno gradivo. V februarju 2021 je Vlada RS potrdila sklep.

V okviru Direktorata za energijo je v letu 2020 potekala priprava študije »Technical and economic comparative analysis on transport fuels«, ki je bila naročena s strani Generalnega direktorata za podporo strukturnim reformam (GD REFORM) Evropske komisije, izvajal pa jo VVA Economics & Policy, KPMG in njeni partnerji: Univerza v Ljubljani, Fakulteta za strojništvo in Avstrijski tehnološki inštitut. Upravičenec do te študije je Ministrstvo za infrastrukturo, ki se še ni opredelilo do zaključkov te študije.

V letu 2020 je bil pripravljen tudi Zakon o obnovljivih virih energije (ZOVE) in posredovan v javno obravnavo. Na osnovi ZOVE bo pripravljena Uredba o obnovljivih virih energije v prometu.

# 5. OVIRE IN ZAMUDE PRI IZVAJANJU AKCIJSKEGA PROGRAMA TER UKREPI ZA ODPRAVO LE-TEH

V letu 2020 se niso izvedli nekateri predvideni ukrepi iz sredstev Sklada za podnebne spremembe: nakup novih vozil občin za prevoz potnikov na električni pogon ali vodik, spodbujanje trga alternativnih goriv v prometu ter spodbujanje trajnostne mobilnosti območij ohranjanja narave, ki je vključeval tudi nakup električnih vozil. Prav tako so se v letu 2020 zaprli javni pozivi za nakup komunalnih vozil občin, vozil za potnike ter javni poziv za naložbe v ukrepe trajnostne mobilnosti v podjetjih.

Dodeljevanje finančnih spodbud gospodarskim subjektom v obliki državnih pomoči je trenutno onemogočeno, saj shema državnih pomoči oz. zakonska podlaga za priglasitev sheme za to vrsto ukrepov še ni urejena. Ministrstvo je pristopilo k reševanju te problematike v okviru priprave Zakona o celostnem prometnem načrtovanju, katerega osnutek je bil pripravljen v letu 2020. Sprejem zakona je predviden v letu 2021. Predlog zakona daje pravno podlago za dodeljevanje finančnih spodbud za ukrepe s področja alternativnih goriv v prometu v obliki investicijskih transferjev ali subvencij.

Pri pregledu doseganja ciljev skladno s Strategijo smo ugotovili, da dejansko stanje, predvsem na področju vozil, močno zaostaja za predvidenimi ciljnimi vrednostmi iz Strategije. Tako je bilo v letu 2020 skupno registriranih 3.622 osebnih električnih baterijskih vozil kategorije M1 (BEV), v Strategiji pa je za leto 2020 predvideno 5.311 BEV. Vzrokov za odstopanje je več, eden je na strani industrije, ki s proizvodnjo ne sledi velikemu povpraševanju, kar se kaže v dolgih dobavnih rokih. Drug razlog je tudi v kupni moči prebivalstva, saj so avtomobili na alternativna goriva v smislu nakupne cene še vedno dražji in zato težje dosegljivi prebivalcem z nižjimi prihodki. Trenutna maloprodajna cena na primer najcenejšega modela električnega vozila Volkswagen ID.3 je 34.927 EUR (kapaciteta baterije 45 kWh, doseg do 348 Km), medtem, ko je maloprodajna cena najcenejšega modela Golfa z bencinskim motorjem (1.0 TSI) 23.027 EUR, maloprodajna cena najugodnejšega modela z dizelskim motorjem (2.0 TDI) pa 25.806 EUR (vir podatkov: spletna stran volkswagen.si). Maloprodajna cena najugodnejšega električnega vozila HYUNDAI KONA je 35.900 EUR, medtem ko je najugodnejša cena HYUNDAI nova KONA z bencinskim motorjem 19.490 EUR, z dizelskim motorjem pa 22.790 EUR (vir podatkov: spletna stran hyundai.si). Za polnjenje električnih vozil pa se mora lastnik tudi veliko prilagajati (paleta članskih kartic in mobilnih aplikacij, omejitev polnjenja na polnilnici, omejitev ur parkiranja, itd.), kar zna kupca odvrniti. Delno predstavlja oviro tudi pomanjkanje polnilne infrastrukture (SZP, UZP) in nezmožnost polnjenja električnih vozil v večstanovanjskih zgradbah, predvsem v mestih.

V prihodnje bo potrebna revizija Strategije in pripadajočega akcijskega programa, da se ukrepi in cilji prilagodijo realnim izvedbenim možnostim ter zahtevam revidirane oz. nove evropske uredbe o vzpostavitvi infrastrukture za alternativna goriva, ki bo nadomestila Direktivo 2014/94/EU.

V prihodnje bo potrebno, za vidnejše spremembe in pospešen razvoj trga alternativnih goriv v prometu, (pre)oblikovati finančne mehanizme financiranja projektov infrastrukture za alternativna goriva, predvsem pa omogočiti bolj enostaven dostop do nepovratnih sredstev in posojil, ki jih zagotavljajo instrument za povezovanje Evrope, Evropska investicijska banka in naložbeni načrt za Evropo. Za Slovenijo bodo v novi finančni perspektivi 2021-2027 ključnega pomena predvsem ESI 2 skladi, Invest EU in Obzorje Evropa, kot ključni nadaljevalni in novi instrumenti za podporo uvedbi in delovanju infrastrukture za alternativna goriva ter za podporo naložbam v raziskave in inovacije, da bi dosegli boljše povezovanje sektorjev, kot sta promet in energija.

# 6. PREGLED DOSEGANJA CILJEV STRATEGIJE

Preglednici prikazujeta stanje na področju vozil na alternativni pogon ter polnilne infrastrukture (bela polja) v primerjavi s cilji Strategije na področju razvoja trga za vzpostavitev ustrezne infrastrukture v zvezi z alternativnimi gorivi v prometnem sektorju v Republiki Sloveniji (siva polja), presečno leto 2020 je označeno z rumeno.

a) pregled doseganja ciljev strategije na področju vozil v cestnem prometu

|  |  |  |
| --- | --- | --- |
| **Pogonsko sredstvo** | **Število vozil**  | **Pričakovano število vozil glede na Strategijo** |
| **2016** | **2017** | **2018** | **2019** | **2020** | **2020** | **2025** | **2030** |
|  | **Elektrika** |
| **Električna vozila skupaj** | **626** | **1.156** | **1.902** | **3.017** |  **5.033** | **11.750** | **69.972** | **213.007** |
| **Električna osebna vozila M1 (BEV+PHEV**) | **560** | **1.089** | **1.834** | **2.845** | **4.828** | **11.344** | **66.687** | **201.354** |
|  • BEV | 449 | 810 | 1.326 | 1.955 |  3.622 | 5.311 | 40.096 | 129.690 |
|  • PHEV | 111 | 279 | 508 | 890 | 1.206 | 6.033 | 26.591 | 71.664 |
| **Električna lahka komercialna vozila (N1)** | **62** | **64** | **64** | **166** | **199** | **398** | **3.189** | **11.020** |
|  • BEV | 62 | 64 | 64 | 166 | 199 | 398 | 3.189 | 11.020 |
|  • PHEV | 0 | 0 | 0 | 0 | 0 | 0 | 0 | 0 |
| **Električna težka komercialna vozila (N2, N3)** | **0** | **0** | **0** | **0** | **0** | **0** | **32** | **418** |
|  • BEV | 0 | 0 | 0 | 0 | 0 | 0 | 14 | 258 |
|  • PHEV | 0 | 0 | 0 | 0 | 0 | 0 | 18 | 160 |
| **Električni avtobusi (M2, M3)** | **4** | **3** | **4** | **6** | **6** | **8** | **64** | **215** |
|  • BEV | 4 | 3 | 4 | 6 | 6 | 8 | 64 | 215 |
|  • PHEV | 0 | 0 | 0 | 0 | 0 | 0 | 0 | 0 |
|  | **SZP (vključno z biometanom)** |
| **SZP skupaj vsa vozila** | **328** | **421** | **467** | **402** | **410** | **3.030** | **6.593** | **9.552** |
| SZP osebna vozila (M1) | 163 | 225 | 244 | 162 | 159 | 2.558 | 5.498 | 7.688 |
| SZP lahka komercialna vozila (N1) | 73 | 74 | 74 | 90 | 94 | 102 | 232 | 355 |
| SZP težka komercialna vozila (N2, N3) | 8 | 39 | 60 | 35 | 43 | 102 | 232 | 355 |
| SZP avtobusi (M2,M3) | 84 | 83 | 89 | 115 | 114 | 268 | 631 | 1.154 |
|  | **UZP (vključno z biometanom)** |
| **UZP skupaj vsa vozila** | **8** | **8** | **8** | **0** | **9** | **179** | **1.906** | **4.337** |
| UZP osebna vozila (M1) | 0 | 0 | 0 | 0 | 0 | 0 | 0 | 0 |
| UZP lahka komercialna vozila (N1) | 0 | 0 | 0 | 0 | 0 | 0 | 0 | 0 |
| UZP težka komercialna vozila (N2,N3) | 8 | 8 | 8 | 0 | 9 | 179 | 1.906 | 4.337 |
| UZP avtobusi (M2,M3) | 0 | 0 | 0 | 0 | 0 | 0 | 0 | 0 |
|  | **Vodik** |
| **Skupaj vsa vozila na gorivne celice na vodik**  | **0** | **0** | **0** | **2** | **1** | **86** | **1.240** | **6.871** |
| Osebni avtomobili na vodik (M1) | 0 | 0 | 0 | 2 | 0 | 77 | 1.008 | 5.559 |
| Lahka komercialna vozila na vodik (N1) | 0 | 0 | 0 | 0 | 0 | 7 | 81 | 455 |
| Težka komercialna vozila na vodik (N2,N3) | 0 | 0 | 0 | 0 | 0 | 0 | 137 | 800 |
| Avtobusi na vodik (M2,M3) | 0 | 0 | 0 | 0 | 0 | 2 | 14 | 57 |
|  | **UNP** |
| **UNP vsa vozila skupaj** | **9.850** | **10.423** | **10.670** | **10.688** | **10.256** | **33.295** | **41.145** | **36.440** |
| UNP osebna vozila (M1) | 9.468 | 9.999 | 10.246 | 10.276 | 9.844 | 32.789 | 38.932 | 31.374 |
| UNP lahka komercialna vozila (N1) | 373 | 410 | 410 | 410 | 410 | 300 | 251 | 224 |
| UNP težka komercialna vozila (N2,N3) | 9 | 14 | 14 | 2 | 2 | 206 | 1.962 | 4.842 |
| UNP avtobusi (M2,M3) | 0 | 0 | 0 | 0 | 0 | 0 | 0 | 0 |

BEV – baterijsko električno vozilo, PHEV – priključno električno hibridno vozilo (plug-in).

Vir podatkov: OPSI, vsa registrirana vozila v določenem letu na dan 31.12.

b) pregled doseganja ciljev strategije na področju polnilne infrastrukture

|  |  |  |  |
| --- | --- | --- | --- |
| **Pogonsko sredstvo** |  | **Število polnilnic** | **Pričakovano število polnilnic glede na Strategijo** |
| **2016** | **2017** | **2018** | **2019** | **2020** | **2020** | **2025** | **2030** |
|  | **ELEKTRIKA** |
| **Javno dostopne polnilnice\* skupaj** | **228** | **295** | **328** |  **319** |  **545** | **1.200** | **7.000** | **22.300** |
| Polnilnice z močjo do vključno 22 kW | 189 | 264 | 297 | 288 | 474 |  |  |  |
| Hitre polnilnice z močjo 43-50 kW | 39 | 31 | 31 | 31 | 71 |  |  |  |
|  | **ZEMELJSKI PLIN (vključno z biometanom)** |
| **Javne polnilnice za SZP skupaj** | **4** | **4** | **4** | **5** | **5** | **14** | **14** | **14** |
| **Javne polnilnice za UZP skupaj** | **0** | **0** | **2** | **1** | **1** | **3** | **3** | **3** |
|  | **VODIK** |
| **Javne polnilce za vodik skupaj** | **1** | **1** | **1** | **0** | **0** | **2** |  **7** | **7** |
| Polnilnica za vodik – 350 bar  | 1 | 1 | 1 | 0 | 0 |  |  |  |
| Polnilnica za vodik – 700 bar  | 0 | 0 | 0 | 0 | 0 |  |  |  |
|  | **UTEKOČINJEN NAFTNI PLIN (UNP)** |
| **Javne UNP polnilnice skupaj** | **115** | **115** | **115** | **144** | **144** | **0** | **0** | **0** |

\*Število polnilnic v tem dokumentu pomeni št. lokacij oz. mest kjer so uporabnikom na voljo ena ali več e-polnilnih postaj.

*Vir podatkov: trenutno ni omogočeno sistematično spremljanje podatkov o polnilni infrastrukturi. Podatki se pridobivajo iz različnih virov glede na razpoložljive javne informacije ter podatke pridobljene od ponudnikov storitev polnjenja, operaterjev in lastnikov polnilne in oskrbovalne infrastrukture.*